CELEX: 32008R0725
Language: fi
Date: 2008-07-24 00:00:00
Title: Komission asetus (EY) N:o 725/2008, annettu 24 päivänä heinäkuuta 2008 , tiettyjen tavaroiden luokittelusta yhdistettyyn nimikkeistöön

26.7.2008   
            
            
               FI
            
            
               Euroopan unionin virallinen lehti
            
            
               L 198/32
            
         
      KOMISSION ASETUS (EY) N:o 725/2008,
   annettu 24 päivänä heinäkuuta 2008,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 360/2008 (EUVL L 111, 23.4.2008, s. 9).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tuote, joka koostuu seuraavista (painoprosentteina):
                              
                                          juustoaine
                                       
                                       
                                          32,4
                                       
                                    
                                          kuorittu maito
                                       
                                       
                                          32,9
                                       
                                    
                                          kerma (33,5 % rasvaa)
                                       
                                       
                                          12,4
                                       
                                    
                                          sokeri
                                       
                                       
                                          4,5
                                       
                                    hedelmävalmiste, heratuote, stabilointiaine, hapakkeet
                              Rasvapitoisuus on 4,3 painoprosenttia.
                              Tuote on väriltään vaaleanpunertava ja näyttää tuorejuustolta. Siinä näkyy hedelmävalmisteen palasia.
                              Tuote on 150 g:n pakkauksissa.
                           
                        
               
                  0406 10 20
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-nimikkeiden 0406, 0406 10 ja 0406 10 20 nimiketekstien mukaisesti.
                  Tuote sisältää yli 70 painoprosenttia maitotuotteita, joista juustoaine antaa sille sen olennaisen luonteen. Tuotteessa säilyy sen vuoksi tuorejuuston ja juustoaineen luonne.
                  Tämän vuoksi tuote on luokiteltava nimikkeeseen 0406.
               
            
                  
                              2.
                           
                           
                              Tuote, joka koostuu seuraavista (painoprosentteina):
                              
                                          juustoaine
                                       
                                       
                                          41,7
                                       
                                    
                                          kuoritusta maidosta valmistettu jogurtti
                                       
                                       
                                          29,7
                                       
                                    
                                          hedelmävalmiste
                                       
                                       
                                          20
                                       
                                    
                                          fruktoosisiirappi
                                       
                                       
                                          5
                                       
                                    
                                          valkuaiskonsentraatti
                                       
                                       
                                          2
                                       
                                    
                                          sideaine
                                       
                                       
                                          0,9
                                       
                                    
                                          kerma
                                       
                                       
                                          0,7
                                       
                                    Rasvapitoisuus on 0,4 painoprosenttia.
                              Tuotteessa on kaksi kerrosta: päällä juustoaineen sisältävä valkoinen kerros ja tämän alla hedelmävalmistekerros. Päällä oleva kerros näyttää tuorejuustolta.
                              Tuote on 125 g:n pakkauksissa.
                           
                        
               
                  0406 10 20
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-nimikkeiden 0406, 0406 10 ja 0406 10 20 nimiketekstien mukaisesti.
                  Tuote sisältää yli 70 painoprosenttia maitotuotteita, joista juustoaine antaa sille sen olennaisen luonteen. Tuotteessa säilyy sen vuoksi tuorejuuston ja juustoaineen luonne.
                  Tämän vuoksi tuote on luokiteltava nimikkeeseen 0406.